Ҡыҙғанысҡа ҡаршы, ҡара-ҡаршы таҡмаҡ әйтеш ошо урында өҙөлөп ҡалды. Кешеләрҙең һөйләүе буйынса, элегерәк таҡмаҡ әйтешеү йәштәр араһында киң таралған булған. "Хәҙерге йәштәр эстрада көйөнә борғоланыуҙы яҡшыраҡ күрә, элекке матур-матур уйындар онотолоп бара инде" тиҙәр олораҡтар, үкенеп. Уларҙың һүҙҙәренә ҡолаҡ һалаһың да, уйға ҡалаһың: ә беҙ шул уйындарҙы оноттормаҫ өсөн берәй сара күрәбеҙме һуң? Клуб работниктарының был турала уйлап ҡарағандары бармы икән? Дәртле йәштәр менән хушлашып, ҡайтыу яғына юл алабыҙ. Беҙҙе магнитофондан яңғыраған көнбайыш рок музыкаһы оҙатып ҡала...